**Kiegészítő nyilatkozat a külföldi adóügyi illetőségű magánszemélyek**

**adóalap-kedvezményének érvényesítéséhez**

A nyilatkozat benyújtásának éve: 2024

 **(Kérjük, kitöltés előtt olvassa el a nyilatkozathoz tartozó tájékoztatót!)**

A nyilatkozatot adó magánszemély:

neve: ………………………………………………………….

adóazonosító jele: ⎕⎕⎕⎕⎕⎕⎕⎕⎕⎕

Nyilatkozom, hogy az adóévben megszerzett, Magyarországon adóköteles nem önálló tevékenységből és önálló tevékenységből származó jövedelmem, nyugdíjam és más hasonló, korábbi foglalkoztatásból származó jövedelmem eléri az adóévi összes jövedelmemnek (ideértve a Magyarországon nem adóztatható jövedelmet is) a 75 százalékát. Ezt a nyilatkozatot az adóalap-kedvezmény magyarországi érvényesítéséhez teszem meg.

Kelt:…………………………………………….

 ………..…………………………

 A magánszemély aláírása

A magánszemély nyilatkozatának tartalmát tudomásul vettem. A magánszemély adóelőlegét a nyilatkozat figyelembevételével állapítom meg.

Az adóelőleget megállapító munkáltató megnevezése: …..……………………………………

Az adóelőleget megállapító munkáltató adószáma: ⎕⎕⎕⎕⎕⎕⎕⎕—⎕—⎕⎕

Kelt:……………………………………

 ……………………………………………

 Cégszerű aláírás

**Tájékoztató a külföldi adóügyi illetőségű magánszemélyek adóalap-kedvezményének érvényesítéséhez szükséges kiegészítő nyilatkozathoz**

**Tudja-e, hogy** **adóelőleg-nyilatkozatát az Online Nyomtatványkitöltő Alkalmazásban (ONYA) is leadhatja?**

Ez az adóelőleg-nyilatkozat beadásának legegyszerűbb módja, hiszen a NAV

* a nyilatkozatot a rendelkezésre álló személyes adatokkal, illetve a korábbi nyilatkozatok adataival előre feltölti,
* a kitöltött nyilatkozatot elektronikusan továbbítja az Ön által megjelölt munkáltatónak, kifizetőnek.

Az ONYA felületen kitöltött nyilatkozatot a NAV tárolja, így szükség esetén szerkeszthető, módosítható, ismételten beküldhető.

Az ONYA ügyfélkapus regisztrációval érhető el a NAV honlapján keresztül.

Ha Ön külföldi adóügyi illetőséggel bír, magyar kifizetője (munkáltatója) csak akkor veszi figyelembe az Önre vonatkozó kedvezményeket az adóelőleg megállapításakor, ha a kedvezményre vonatkozó nyilatkozatok mellé csatolja ezt a kiegészítő nyilatkozatot is. Ezért ezt a nyilatkozatot is két példányban töltse ki, és járandóságainak számfejtése előtt adja át a kifizetőnek!

Ha a nyilatkozatban közölt adatok változnak, Ön köteles haladéktalanul a korábbi nyilatkozatot visszavonni. A nyilatkozat egyik példányát a kifizetőnek, másik példányát pedig Önnek kell az adóbevallás elkészítéséhez szükséges bizonylatokkal együtt az elévülési időn belül, azaz a bevallás benyújtásának évét követő 5. év végéig megőriznie.

A magánszemély csak akkor érvényesíthet a személyi jövedelemadóról szóló 1995. évi CXVII. törvény szerinti kedvezményt (adóalap-kedvezményt, adókedvezményt, adó feletti rendelkezési jogosultságot), ha azonos vagy hasonló **kedvezményt** ugyanarra az időszakra **másik államban**, ahol a következőkben meghatározott jogcímen megszerzett jövedelme szintén megadóztatható − figyelemmel a kettős adóztatás elkerüléséről szóló nemzetközi egyezmények rendelkezéseire is − **nem vett és nem is vesz igénybe**.

A kedvezmények magyarországi érvényesítéséhez az is szükséges, hogy valamennyi Magyarországon adókötelezettség alá eső önálló és nem önálló tevékenységből származó jövedelme – ideértve a vállalkozói jövedelmet és a vállalkozói osztalékalapot vagy az átalányadó alapját is –, nyugdíja, valamint más hasonló, korábbi foglalkoztatásból származó jövedelme **elérje** az adóévben megszerzett összes jövedelmének a **75 százalékát.** Az adóévben megszerzett összes jövedelembe beleszámít az önálló, nem önálló tevékenységből származó jövedelem, egyéb jövedelem, külön adózó jövedelmek, függetlenül attól, hogy mely országban adókötelesek.

Ha ez teljesül, és az egyéb, kedvezményekre vonatkozó feltételek is fennállnak, akkor jogosult megtenni ezt a nyilatkozatot és érvényesítheti az Önre vonatkozó kedvezményeket.